b'\n_START_ARTICLE_\nCISC\n_START_PARAGRAPH_\nCISC je angle\xc5\xa1ka kratica za Complex Instruction Set Computer. To je tip mikroprocesorjev, ki ima veliko zahtevnih ukazov. CISC je v 60-tih in 70-tih letih 20. stoletja imel zahtevne nabore ukazov, katerih je bilo tudi preko 300 in ve\xc4\x8d kot 10 na\xc4\x8dinov naslavljanja. Krivec za to je bilo dejstvo da so bili ra\xc4\x8dunalniki pred letom 1960 omejeni na nabor ukazov in na zelo majhen pomnilnik. Predvsem izdelava pomnilnika je bila zelo zahtevna in draga, pa \xc5\xa1e ta je bil zelo po\xc4\x8dasen. Zato se je razvijala arhitektura procesorjev, ki je imela zahtevne ukaze, ki so izvedli po dalj\xc5\xa1e operacije in so zato za programi zasedli manj pomnilnika. Cilj CISC arhitekture je, da se \xc4\x8das izvedbe nekega ukaza zmanj\xc5\xa1a na \xc4\x8das potreben za prevzem ukaza. Sprejemljivo je, da se pove\xc4\x8da \xc5\xa1tevilo ciklov potrebnih za dekodiranje in izvr\xc5\xa1itev ukaza. CISC danes ni ve\xc4\x8d priljubljen saj je drag za izdelavo, zato se danes ve\xc4\x8dinoma uporablja arhitektura RISC. Eden izmed mikroprocesorjev, ki je za osnovo uporabljal arhitekturo CISC, je bil Pentium II.'